খাজা সাইয়্যাদ আবদুল্লাহ চিশতী  চিশতী তরিকার ১৬ শতকের একজন সুফি সাধক ছিলেন। তিনি খাজা মওদুদ চিশতীর সরাসরি বংশধর।   প্রাথমিক জীবন এবং বংশ  তিনি সিন্ধুর পুরাতন ভাক্করে জন্মগ্রহণ করেন।  তার পরিবারের বিদ্বানদের কাছ থেকে তিনি প্রাথমিক শিক্ষা লাভ করেন।  তার ধর্ম ( প্রদত্ত নাম ) খাজা আবদুল্লাহ চিশতী।  তিনি কুতুবুল আসর, কুতুব-ই-বিহার, ফানি ফিল্লাহ এবং পীরজাদা-ই-চিশত উপাধি লাভ করেন।   নাসাব (বংশতালিকা)  খাজা সৈয়দ আবদুল্লাহ চিশতী বিন খাজা সৈয়দ আসাদুল্লাহ চিশতী  বিন খাজা সৈয়দ বুরহান উদ্দিন চিশতী বিন খাজা সৈয়দ আবদুর রহমান চিশতী বিন খাজা সৈয়দ মোহাম্মদ জান চিশতী  বিন খাজা সৈয়দ সাম'আন সানী চিশতি বিন খাজা সৈয়দ মনসুর চিশতী বিন খাজা সৈয়দ কুতুব উদ্দিন মওদুদ চিশতি।   বিহারে আগমন  খাজা আবদুল্লাহ চিশতী পুরাতন ভাক্কর থেকে  তার যাত্রা শুরু করেন। বিভিন্ন মাশায়েখ  তীর্থযাত্রার পর অবশেষে তিনি মখদুম জাহান শেখ শরফ উদ্দিন আহমদ ইয়াহিয়া মানেরীর মাজারে পৌঁছান। সেখানে তিনি মখদুম জাহানের সঙ্গে একটি আধ্যাত্মিক সাক্ষাৎ করেন। তাকে বলা হয় যে তাকে শেখপুরাকে তার স্থায়ী আবাসস্থল হিসেবে গ্রহণ করতে হবে। সেখান থেকে তিনি আল্লাহর নির্দেশ প্রচার করবেন।  সাইয়্যাদ শাহ হুসাইন উদ্দিন গয়াবী বলেছেন:    শেখপুরায় খাজা আব্দুল্লাহ চিশতির অবিচল অবস্থানের পর স্থানীয় রাজা তাকে শ্রদ্ধা হিসেবে একটি উঁচু ভূমিতে বৈঠকা নামে একটি ছোট জমি বরাদ্দ করেন। এখানে খাজা আব্দুল্লাহ চিশতি একটি খানকাহ এবং একটি মসজিদ নির্মাণ করেন।   খাজা কুয়া  খাজা আব্দুল্লাহ চিশতির আগমনের পর, যেখান থেকে ঝরনা উৎসারিত হয়েছিল, সেখানে একটি কুয়া তৈরি হয়। তাই খাজা আব্দুল্লাহ চিশতির নামে এটির নাম রাখা হয়। এটি এই অঞ্চলে খাজা কুয়া নামে বিখ্যাত। শতাব্দীর পর শতাব্দী ধরে চিশতি মাজারের তীর্থযাত্রীরা এই কুয়া থেকে পানি নিয়ে এর নিরাময় গুণ থেকে উপকৃত হচ্ছেন। খাজা কুয়া এখনও ভালোভাবে সংরক্ষিত আছে। খানকাহের দিকে যাওয়া প্রধান সড়কের পাশে এ কুয়াটি অবস্থিত।   তাসাউফ  খাজা আবদুল্লাহ চিশতী  তার পিতা সাইয়্যদ আসাদুল্লাহ চিশতী থেকে বাইয়াত গ্রহণ করেন। সৈয়দ আসাদুল্লাহ চিশতি ছিলেন চিশতিয়া নিজামিয়া তরিকার একজন বিশিষ্ট সুফি সাধক। তিনি তার প্রপিতামহ সৈয়দ মোহাম্মদ জান চিশতির মাধ্যমে চিশতিয়া কুতুবিয়া তরিকার খিলাফতও লাভ করেন।  খাজা আব্দুল্লাহ চিশতির কয়েকজন  শিষ্য ছিল। যার মধ্যে রয়েছে  সৈয়দ কুতুব উদ্দিন সানি চিশতি, সৈয়দ নাসির উদ্দিন চিশতি এবং সৈয়দ আশিক চিশতি।   মৃত্যু এবং উত্তরাধিকার  খাজা আব্দুল্লাহ চিশতি রজব মাসের ১৪ তারিখে মৃত্যুবরণ করেন এবং তার মৃত্যুবার্ষিকী অত্যন্ত জাঁকজমকের সঙ্গে পালিত হয়।  তার সমাধি ভারতের বিহার রাজ্যের নওয়াদা শহরের ছোট শেখপুরায় অবস্থিত। তার শিক্ষা তার বংশধরদের দ্বারা আরও ছড়িয়ে পড়ে। তার দুই উল্লেখযোগ্য বংশধরের নাম নিচে উল্লেখ করা হল:   তাজ মাহমুদ হক্কানি  আহমদ হুসাইন চিশতি   পারিবারিক জীবন  তার স্ত্রী বিবি রুকনের গর্ভে  তার দুই পুত্র এবং এক কন্যা সন্তান ছিল। তার বড় ছেলের নাম খাজাহ সৈয়দ নাসির উদ্দিন চিশতী এবং ছোট ছেলের নাম খাজাহ সৈয়দ কুতুব উদ্দিন কুতুব সানী চিশতী।  তার কন্যা বিবি সোয়ালেহা সৈয়দ আশিক চিশতির সাথে বিবাহ বন্ধনে আবদ্ধ হন। তিনি খাজা আবদুল্লাহ চিশতির শিষ্যও ছিলেন।Yaadgar e Ahmadi, p. 3 Written by Ahmad Hussain Chishti   সাজ্জাদা নাশিনের তালিকা  এই খানকাহের সকল সাজ্জাদাহ নাশিন খাজা আব্দুল্লাহ চিশতির সরাসরি বংশধর। তাদের নাম নিম্নে কালানুক্রমিকভাবে উল্লেখ করা হলো।   সাইয়্যেদ কুতুবুদ্দিন সানী চিশতী  খাজা তাজ মাহমুদ হাক্কানি  খাজা সাইয়্যাদ ইনায়েতুল্লাহ চিশতী  খাজা সাইয়্যদ ফাসিহ চিশতী  খাজা সাইয়্যদ মালিহ চিশতি  খাজা সাইয়্যদ রহমান চিশতী  খাজা সৈয়দ ফখরুদ্দিন চিশতী  খাজা সৈয়দ সুজাআত হুসাইন চিশতী  খাজা সৈয়দ আহমদ হুসাইন চিশতী  খাজা সৈয়দ সুলতান আহমদ চিশতী  খাজা সাইয়্যাদ কুতুবুদ্দীন আহমদ চিশতী  মাওলানা সাইয়্যাদ আইনুদ্দীন চিশতী   টীকা    তথ্যসূত্র   বিষয়শ্রেণী:ভারতের সুফি মাজার বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:ভারতীয় সুন্নি মুসলিম বিষয়শ্রেণী:ভারতের সুফি সাধক বিষয়শ্রেণী:চিশতী বিষয়শ্রেণী:আরবি ভাষার লেখা থাকা নিবন্ধ